CELEX: 32012R0714
Language: et
Date: 2012-07-30 00:00:00
Title: Komisjoni rakendusmäärus (EL) nr 714/2012, 30. juuli 2012 , teatavate kaupade klassifitseerimise kohta kombineeritud nomenklatuuris

7.8.2012   
            
            
               ET
            
            
               Euroopa Liidu Teataja
            
            
               L 210/1
            
         KOMISJONI RAKENDUSMÄÄRUS (EL) nr 714/2012,
   30. juuli 2012,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. juuli 2012
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Toode, millel on silikoonist painduv klahvistikumembraan 19 paigaldatud klahvimütsiga ja mõõtmetega umbes 65 × 40 × 1 mm.
                              Tootel on trükisega klahvimütsid, mis moodustavad tärkklahvistiku, helistamisnupud ja muud mobiiltelefonile omased nupud.
                              Iga klahvmütsi all on söega impregneeritud silikoonist elektriline kontaktelement.
                              Tootel on eriomane kuju ja disain ning see on ette nähtud ühte kindlasse mobiiltelefoni mudelisse paigaldamiseks.
                           
                        
               
                  8517 70 90
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XVI jaotise märkusega 2b ning CN-koodide 8517, 8517 70 ja 8517 70 90 sõnastusega.
                  Toodet ei või klassifitseerida rubriiki 8536 lülitina, kuna toode moodustab ainult osa (kontaktpunktide üks pool) lülitusseadmest (vt ka kombineeritud nomenklatuuri selgitavad märkused, rubriik 8536, punkt 8).
                  Toode on mobiiltelefoni tööks oluline osa ja seda ei saa kasutada iseseisvalt muul otstarbel. Samuti on see spetsiaalselt kohandatud kasutamiseks ühes kindlas mobiiltelefoni mudelis. Eelkõige ei võimalda toote kuju ja tööpõhimõte seda mujal kasutada (vt ka kohtuasjas C-183/06 tehtud Euroopa Liidu Kohtu otsus). Seepärast ei või toodet klassifitseerida ka rubriiki 8538 osana, mida on võimalik kasutada üksnes või peamiselt koos lülitusseadmega.
                  Seega tuleb toode klassifitseerida mobiiltelefoni osana CN-koodi 8517 70 90 alla.
               
            
                  
                              2.
                           
                           
                              Toode (nn painduv klaviatuurimoodul) põhiploki mõõtmetega umbes 56 × 42 × 1 mm, millel on kaks membraani (kilet), mis moodustavad lülitusseadme:
                              
                                          —
                                       
                                       
                                          pealmine polüimiidmembraan 24 vasest kontaktpunktiga alumisel poolel,
                                       
                                    
                                          —
                                       
                                       
                                          alumine polüimiidmembraan trükkplaadiga 24 vasest kontaktpunktiga ülemisel poolel.
                                       
                                    Pealmisel membraanil on läbipaistev plastkaitsekile, millele on trükitud mobiiltelefoni klaviatuuri kujutis, ja alumise membraani all on kaitsev paberileht.
                              Toote põhiploki külge on ühendatud järgmised komponendid:
                              
                                          —
                                       
                                       
                                          kaks lamedat elektrijuhti pistmikega,
                                       
                                    
                                          —
                                       
                                       
                                          kaks aktiiv- ja passiivkomponente sisaldavat trükkmoodulikoostu, valgusandur ja Halli efektil põhinev lüliti klaviatuuri valgustussüsteemi kontrollimiseks.
                                       
                                    Tootel on eriomane kuju ja disain ning see on ette nähtud ühte kindlasse mobiiltelefoni mudelisse paigaldamiseks.
                           
                        
               
                  8517 70 90
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XVI jaotise märkusega 2b ning CN-koodide 8517, 8517 70 ja 8517 70 90 sõnastusega.
                  Lisaks kahele membraanile, millel on vastavad kontaktpunktid lülitusteks vooluahelatele, sisaldab toode veel trükkmoodulikooste klaviatuuri valgustussüsteemi kontrollimiseks. Seepärast ei või toodet klassifitseerida vooluahelate lülitusseadmena rubriiki 8536.
                  Toode on mobiiltelefoni tööks oluline osa ja seda ei saa kasutada iseseisvalt muul otstarbel. Samuti on see spetsiaalselt kohandatud kasutamiseks ühes kindlas mobiiltelefoni mudelis. Eelkõige ei võimalda toote kuju ja tööpõhimõte seda mujal kasutada (vt ka kohtuasjas C-183/06 tehtud Euroopa Liidu Kohtu otsus).
                  Seega tuleb toode klassifitseerida mobiiltelefoni osana CN-koodi 8517 70 90 alla.